**Suze su od bisera skuplje**

Kap.

Kap slanog i gorkog okusa.

Kap s milijun riječi u sekundi.

Kap bola ili sreće.

Kap mržnje, ljutnje, neoprostivih događaja.

Kap sažaljenja, tuge, frustracije, nemogućnosti, nemoći.

Kap koja prelije čašu.

Kap puna ljubavi i nade.

Kap što iz oka mi kane.

Nakon svakog dana nađe se koja neispuštena kap.

Ona boli, boli sve jače i jače.

Boljet će još jače ako se ne isplače.

Moja kap se i dalje negdje krije, no bolje uviđam neke stvari od prije.

Tvoji darovi i tvoje riječi: “Bit ću bolja nego ranije“,

ništa mi više ne znače.

Da mi svo zlato ovog svijeta nudiš, pa čak i na glavi dubiš,

ništa zamijeniti neće prolivene suze.

Suza=kap s milijun želja i malo mogućnosti.

Učenik: Ivana Knapić

Razred: 7.r.

Škola: Osnovna škola Vladimira Nazora
Nova Bukovica

Mentorica: Iva Idek